Ankerbrua

Ankerbrua er ei bru over Akerselva i Oslo. Den ligger i Bydel Grünerløkka og er en forlengelse av Torggata ut av sentrum. På den andre sida av elva, på Grünerløkka, møter den krysset mellom Søndre gate og Markveien. Ankerbrua har navn etter Ankertorget (Ankerløkka), som lå der Anker studentboliger nå ligger.

 Historie og utforming 
Den første brua her blei anlagt i 1874. Det var ei trebru. Etter flere utglidninger i det leirete terrenget ble den revet. I 1926 blei denne erstatta av ei ny bru i drammensgranitt fra Røyken. Veggene i hvelvene har et uregelmessig mønster og røff overflate. Denne typen forblending av uregelmessige steinblokker kalles Ålesundsmur og tilhører jugendstilen. Brukarene er formet som middelalderborger.Akerselva. Se meny i venstre kolonne og kart over artikler knyttet til Akerselva i høyre kolonne. Geologiprofessor Tom Andersens hjemmeside om stein i Oslo (besøkt 7. juni 2015) 

I forbindelse med planene om sanering av Grünerløkka på 1960-tallet var Ankerbrua et av få byggverk som var tenkt bevart.

 Eventyrskulpturene 
I 1937 fikk brua fire bronseskulpturer av Dyre Vaa, en i hvert hjørne. Disse har eventyrmotiv, og Ankerbrua kalles derfor i blant «Eventyrbrua». Motivene er:
 Kvitebjørn kong Valemon
 Per Gynt
 Kari Trestakk
 Veslefrikk med fela

 Galleri 

 Referanser 

 Litteratur 
 Oslo byleksikon, 2010-utgaven, side 54.

 Eksterne lenker 



Kategori:Buebroer
Kategori:Broer over Akerselva
Kategori:Veier i bydel Grünerløkka
Kategori:1874 i Norge
Kategori:1926 i Norge
Kategori:Broer åpnet i 1874
Kategori:Broer åpnet i 1926
Kategori:Kulturminner i bydel Grünerløkka
Kategori:Veibroer i Oslo
Kategori:Oslos samferdselshistorie